text: Fakta-butik i Aabenraa røvet
  09 oktober 2012 kl. 06.27
  To mænd begik røveri mod en Fakta-butik i Aabenraa i aftes lige efter butikken var lukket kl. 21.
  Dansk Supermarked siger, at den nye lukkelov har gjort det lettere for kriminelle.
  I aftes blev der begået røveri mod en Faka-butik i Aabenraa ved 21-tiden. 
  Begge gerningsmænd havde dækket deres ansigter med masker fra gyserfilmen "Scream". Den ene var bevæbnet med en pistol.
  Ifølge politiet er den pistolbevæbnede 170 til 175 centimeter høj og normal af bygning. Han bar en hvid hættetrøje, mørke bukser og sortbrune handsker. Hans makker er en anelse højere, også normalt bygget og iført en sort hættetrøje, sorte bukser og sorte sko.
  I lørdags blev der på samme tidspunkt forsøgt røveri i en Netto-butik på samme tidspunkt i Varde - her blev det dog kun ved forsøget.
  Kommunikationschef for Dansk Supermarked Finn Lund Andersen siger til DR Syd, at når butikkerne lukket senere, så er der mørkere og der vil være færre vidner.
  Dansk Supermarked overvejer nu, hvad der kan gøres for sikkerheden.
  